b'\n_START_ARTICLE_\nMahdollisen Kirjallisuuden Seura\n_START_PARAGRAPH_\nMahdollisen Kirjallisuuden Seura on perustettu marraskuussa 2010 Helsingiss\xc3\xa4 ja se kokoontuu kerran kuukaudessa. Se tutkii ja laajentaa proosailmaisun keinoja, luo kokeellisen proosan julkaisusarjaa sek\xc3\xa4 j\xc3\xa4rjest\xc3\xa4\xc3\xa4 proosan poetiikkaan liittyvi\xc3\xa4 keskusteluja ja konferensseja._NEWLINE_Seuralla ei ole yhten\xc3\xa4ist\xc3\xa4 kirjallista ohjelmaa, estetiikkaa, ideologiaa tai poetiikkaa, koska se n\xc3\xa4ht\xc3\xa4isiin mahdollisuuksien kaventamisena ja keskustelun painottumisena kirjalliseen oikeaoppisuuteen. Seura keskittyy proosassa mahdollisuuksiin, jotka eiv\xc3\xa4t koske vain teosten ja tekstien muotoja ja keinoja vaan my\xc3\xb6s lajityyppej\xc3\xa4, teemoja, kirjallisia interventioita ja yhteis\xc3\xb6j\xc3\xa4._NEWLINE_Mahdollisen Kirjallisuuden Seuran kirjallisuuspalkinto jaetaan vuosittain edellisen vuoden parhaalle proosateokselle. Vuonna 2014 palkinnon sai Mika R\xc3\xa4t\xc3\xb6n teos Mysterius viisikulma-avain (Teos 2013)._NEWLINE_Seurassa on t\xc3\xa4ll\xc3\xa4 hetkell\xc3\xa4 30 j\xc3\xa4sent\xc3\xa4: Antti Arnkil, Aina Bergroth, Markku Eskelinen, Mariaana Fieandt-J\xc3\xa4ntti, Anna Helle, Teemu Ikonen, Juri Joensuu, Katja Kettu, Raine Koskimaa, Essi Kummu, Martti-Tapio Kuuskoski, Tiina K\xc3\xa4kel\xc3\xa4-Puumala, Laura Lindstedt, Teemu Manninen, Maria Matinmikko, Marjo Niemi, Janne Nummela, Sanna Nyqvist, Markku Paasonen, Riikka Pelo, Markku P\xc3\xa4\xc3\xa4skynen, Tiina Raevaara, Harry Salmenniemi, Eino Santanen, Jari Tammi, Jarkko Tontti, Taneli Viljanen, Sinikka Vuola, Juhana V\xc3\xa4h\xc3\xa4nen ja Jaakko Yli-Juonikas.'